**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL ATLEIDIMO NUO VIETINIŲ RINKLIAVŲ KARANTINO REŽIMO LAIKOTARPIU**

2020 m. kovo 30 d. Nr. T1-88

Klaipėda

Vadovaudamasi Lietuvos Respublikos Vyriausybės 2020 m. kovo 14 d. nutarimu Nr. 207 ,,Dėl karantino Lietuvos Respublikos teritorijoje paskelbimo“, Lietuvos Respublikos vietos savivaldos įstatymo 16 straipsnio 2 dalies 18 punktu ir Lietuvos Respublikos rinkliavų įstatymo 12 straipsnio 3 punktu, Klaipėdos miesto savivaldybės taryba nusprendžia:

1. Atleisti savivaldybės biudžeto sąskaita karantino režimo Lietuvos Respublikoje laikotarpiu:

1.1. nuo vietinės rinkliavos už leidimo įrengti išorinę reklamą ant Klaipėdos miesto savivaldybei priklausančių ar patikėjimo teise valdomų objektų ar teritorijų išdavimą;

1.2. nuo prekybos ir paslaugų teikimo miesto viešosiose vietose vietinės rinkliavos prekybos ir paslaugų veikloms, kurios karantino režimo Lietuvos Respublikoje laikotarpiu yra draudžiamos.

2. Nustatyti, kad tuo atveju, jei karantino režimo Lietuvos Respublikoje laikotarpiu keičiamas draudžiamų prekybos ir paslaugų veiklų sąrašas, kiekviena prekybos ir paslaugų veikla atleidžiama nuo vietinės rinkliavos konkrečiai veiklai taikomu draudimo laikotarpiu.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Mokesčių skyriaus vyriausiasis specialistas

Tadas Kirstukas, tel. 39 60 22

2020-03-25